***“Fenntartható munkaerőpiac az autóipari és a technológiai ágazat számára a PONS DANUBII RÉGIÓBAN (NOVUM DANUVIUM)”***

**A Komárom-Esztergom Megyei Kormányhivatal részvétele a**

**WORKFORCE PIPELINE projektben**

A Komárom-Esztergom Megyei Kormányhivatal az Interreg V-A Szlovákia–Magyarország Együttműködési Program keretében megvalósításra kerülő SKHU/1802/3.1/051 azonosító számú, WORKFORCE PIPELINE című projekt kedvezményezettjeként sokoldalúan és hatékony módszerekkel kívánja egyrészt a végzős középiskolásokat és a pályakezdő fiatalokat felkészíteni azokra a nehézségekre, valamint élethelyzetekre, amelyekkel az iskolapadot elhagyva szembesülhetnek. Másrészt kettős céllal kíván fórumot biztosítani a munkaadók számára: a megfelelő munkaerő-utánpótlás érdekében lehetőséget biztosít megmutatkozásukra, valamint a közösségi média, e-hírlevelei útján folyamatosan tájékoztat a térség munkaerőpiaci helyzetéről, aktívan elősegítve ezzel az ágazati innovációt.

E célok megvalósítása érdekében pálya- és karrierorientációs szolgáltatásokat fejleszt és valósít meg:

* a végzős középiskolás és pályakezdő fiatalok munkavállalást elősegítő személyes és jogi tanácsadást, információs napokat szervez a pályakezdés, a jog, és az adózás témaköréből;
* nagy-értékű eszközberuházással speciális jobroomokat alakít ki, ahol az egyéni és kiscsoportos munkaerőpiaci tanácsadásokat live coaching módszerrel és állásinterjú-szimulációkkal teszi hatékonnyá a fiatalok sikeres elhelyezkedése érdekében;
* üzemlátogatásokat szervez a középiskolás diákok számára a pályaválasztás elősegítése és a potenciális foglalkoztatók megismerése céljából;
* a projekt alatt szerzett tapasztalataik és a kialakult partnerkapcsolatok mintegy összegzéseként határokon átnyúló állásbörzét szervez a végzős középiskolások és pályakezdők számára;

Ezen túlmenően a munkáltatók részére a projekt teljes időtartama alatt biztosítja az adott webhely tartalmát és az esetvideók hozzáférhetőségét – bízva a közösségi médiafelhasználók körének és a partnerhálózat kiépítésében. Projektpartnerként részt vesz a munkaadók igényeihez alakított tartalomfejlesztésben és saját e-hírlevelei útján biztosítja – az elsősorban technológiai ágazatban érdekelt – munkáltatók számára nélkülözhetetlen és innovációjukat elősegítő információkat.

A projekt sikeres megvalósítása során a Kormányhivatal együttműködik a Selye János Egyetemmel a diákok, valamint a magyar és szlovák munkáltatók elérése, és a koherens szolgáltatásfejlesztés érdekében. A szolgáltatások fejlesztését és a tanácsadásokat szakértők és előadók segítik, helyszínként Komárom, Kisbér, Oroszlány, Tata és Tatabánya járási hivatalai vesznek részt.

A COVID-19 vírus miatt kialakult veszélyhelyzet esetlegesen a remélt eredményeket nem befolyásolja, csak a célok elérése során alkalmazott módszereken és a megvalósítás időbeli ütemezésén változtat.

Tájékozódjon rendszeresen, online hírlevelünk összeállítása folyamatban van, melynek elérhetőségéről a későbbiekben adunk információt.